NÁ 1500 v.C. het Egiptiese vakmanne ’n metode vir die vervaardiging van glaspotte ontwikkel deur ’n kernvorm van klei wat aan ’n metaalstaaf vas was in gesmelte glas te doop en dan die vorm te draai sodat die gesmelte glas aan die klei vaskleef. Terwyl die glas steeds sag was, kon die met glas bedekte vorm dan op ’n plat klip gerol word om die glas glad te maak of te versier. Eindelik is dit stadig afgekoel waarna die kleikern uit die verharde pot geskraap is. Hierdie glasware het in die reël die vorms nageboots wat reeds vir keramiek-, metaal- en kliphouers gebruik is.